Muškarac koji je u četvrtak navečer opljačkao mjenjačnicu u Zadru nosio je posebnu gumenu masku koja košta oko 22 tisuće kuna, doznaje Večernji list. Otkrilo se to u policijskom automobilu kada je počeo vikati da ne može disati, upravo zbog maske.Maske je bila toliko realistična da policajac u polumraku nije uopće shvatio da je nosi.U filmskoj potjeri zadarski su policajci u četvrtak navečer pucnjevima u gume zaustavili automobil u kojemu je bježao pljačkaš mjenjačnice. Policiji odranije poznati nasilni 32-godišnjak uz prijetnju oružjem opljačkao je mjenjačnicu na Relji bježeći pred policijom prema Arbanasima, ali mu je policija prepriječila put u blizini zadarske Opće bolnice.Kako se pljačkaš nije htio zaustaviti, policajci su pucali u gume. Policija će istražiti je li uhvaćeni pljačkaš mjenjačnice povezan s još nekoliko dosada nerazriješenih razbojništava.Također u četvrtak navečer došlo je do prijetnje bombom u Općoj bolnici gdje je bolničkom osoblju i pacijentima prijetio muškarac koji je na hitni pregled doveo ženu s dvoje djece. Policija nije mogla potvrditi da je riječ o istom čovjeku koji je naknadno opljačkao mjenjačnicu.

P.O.

FOTO: CROPIX